## <http://www.univ-tlse3.fr/medias/photo/cimi_1446807266212-jpg> Πρόσκληση υποβολής υποψηφιοτήτων για τις υποτροφίες LabEx CIMI 2018-2019


Στο πλαίσιο του επιστημονικού του προγράμματος, το [LabEx CIMI](http://www.cimi.univ-toulouse.fr/fr) – Διεθνές Κέντρο Μαθηματικών και Πληροφορικής της Τουλούζης – χορηγεί για το ακαδημαϊκό έτος 2018-2019: 8 υποτροφίες για Μεταπτυχιακές σπουδές, 2 υποτροφίες για Διδακτορικές σπουδές, καθώς και 2 υποτροφίες για Μεταδιδακτορικές σπουδές.

Για περισσότερες πληροφορίες και για την υποβολή υποψηφιοτήτων, δείτε τους παρακάτω συνδέσμους:

* [8 bourses Master (2 M1 et 6 M2)](http://www.cimi.univ-toulouse.fr/fr/bourses-master)
* [2 bourses doctorales](http://www.cimi.univ-toulouse.fr/fr/bourses-doctorales-0)
* [2 bourses post-doctorales](http://www.cimi.univ-toulouse.fr/fr/bourses-post-doctorales)

**Η υποβολή των υποψηφιοτήτων γίνεται μόνο ηλεκτρονικά μέσω αυτού του** [**συνδέσμου**](http://www.cimi.univ-toulouse.fr/fr/postuler)**.**  
 **Καταληκτικές ημερομηνίες:**   
Υποτροφίες για Μεταπτυχιακές και Μεταδιδακτορικές σπουδές:  Κυριακή 4 Φεβρουαρίου 2018  
Υποτροφίες για Διδακτορικές σπουδές: Κυριακή 25 Φεβρουαρίου 2018

……………………………………………………………



**Υποτροφίες για Προπτυχιακές και Μεταπτυχιακές σπουδές Labex Milyon**

Το Πανεπιστήμιο της Lyon περιλαμβάνει πληθώρα πανεπιστημίων και σχολών μηχανικών υψηλού επιπέδου (πιο συγκεκριμένα, τη Σχολή École Centrale de Lyon, το Ινστιτούτο INSA de Lyon, τα Πανεπιστήμια Lyon 1 και Saint-Étienne, συνεργάτες του Labex), καθώς και τη Σχολή ENS de Lyon. Η εκπαίδευση υψηλής ποιότητας προσελκύει ένα αξιόλογο εκπαιδευτικό κοινό, εκ του οποίου πολλοί είναι αλλοδαποί φοιτητές. Αυτοί οι φοιτητές επιλέγουν να παρακολουθήσουν ανώτατες σπουδές στη Lyon–Saint-Étienne και παίρνουν μέρος στις άριστες εκπαιδεύσεις. Μέσω αυτών των υποτροφιών, το Εργαστήριο Milyon στοχεύει να αυξήσει την εισερχόμενη κινητικότητα και να ενισχύσει την ελκυστικότητά του.

Το Labex Milyon χορηγεί:

* υποτροφίες για Μεταπτυχιακές σπουδές ύψους **1 000 ευρώ/μήνα (καθαρό ποσό),** διάρκειας 10 μηνών. Οι υποτροφίες μπορούν να ανανεωθούν και για την επόμενη χρονιά, μετά την εκ νέου εξέταση του φακέλου.
* υποτροφίες για Προπτυχιακές σπουδές 3ου έτους και ύψους **1 000 ευρώ/μήνα (καθαρό ποσό),** διάρκειας 10 μηνών.

Αυτές οι υποτροφίες αριστείας χορηγούνται βάσει ακαδημαϊκών κριτηρίων. Η κατοχή της αγγλικής ή της γαλλικής γλώσσας (ανάλογα με το πρόγραμμα σπουδών) λαμβάνεται επίσης υπόψη.

Το Labex Milyon μπορεί επίσης να δώσει μερική χρηματοδότηση (έως και 1000 ευρώ/μήνα κατά τη διάρκεια των 10 μηνών) για τις σπουδές στη Lyon–Saint-Étienne.

Τα προγράμματα σπουδών για τα μαθηματικά ή την πληροφορική παρέχονται από τα ιδρύματα-μέλη του Πανεπιστημίου της Lyon :

[Ecole Centrale de Lyon](http://www.ec-lyon.fr/) / [ENS de Lyon](http://www.ens-lyon.fr/) / [INSA de Lyon](https://www.insa-lyon.fr/) / [Polytech Lyon](http://polytech.univ-lyon1.fr/) (Lyon 1) / [Université Claude Bernard Lyon 1](http://milyon.universite-lyon.fr/formation/bourses/www.univ-lyon1.fr) / [Université Jean Monnet](https://www.univ-st-etienne.fr/fr/index.html)

[**> Δείτε τα προγράμματα σπουδών**](http://milyon.universite-lyon.fr/formation/parcours/)

Χρονοδιάγραμμα

* Έναρξη υποβολής υποψηφιοτήτων: **Οκτώβριος 2017**
* Καταληκτική ημερομηνία υποβολής υποψηφιοτήτων: **9 Ιανουαρίου 2018**
* Ανακοίνωση αποτελεσμάτων: **κατά προσέγγιση στις 15 Φεβρουαρίου 2018**

……………………………………………………………



**Υποτροφίες για Μεταπτυχιακές σπουδές του Labex IRMIA** (Institut de recherche en mathématiques, interactions et applications)

Το labex IRMIA χορηγεί, για το ακαδημαϊκό έτος 2017-2018, υποτροφίες για μεταπτυχιακές σπουδές για Γάλλους και αλλοδαπούς φοιτητές. Αυτοί οι φοιτητές πρέπει να παρακολουθήσουν τα μαθήματά τους στο M1 και/ή στο M2 σε ένα από τα μεταπτυχιακά προγράμματα της Σχολής Μαθηματικών και Πληροφορικής του Πανεπιστημίου του Στρασβούργου. Η επιλογή θα γίνει βάσει κριτηρίων ακαδημαϊκής αριστείας. Το καθαρό ποσό αυτών των υποτροφιών ανέρχεται στα 10000 ευρώ ετησίως.

Κριτήριο επιλεξιμότητας: η επιλογή των υποψηφίων θα γίνει βάσει των ακαδημαϊκών κριτηρίων που πιστοποιούνται από την αναλυτική βαθμολογία και την επιστημονική άποψη.

Ο φάκελος υποψηφιότητας αποστέλλεται στην ηλεκτρονική διεύθυνση: [labex-irmia@math.unistra.fr](mailto:labex-irmia@math.unistra.fr)

**Καταληκτική ημερομηνία υποβολής υποψηφιοτήτων: 24 Απριλίου 2017**

Πληροφορίες: <http://labex-irmia.u-strasbg.fr/spip.php?article62>